《田间杂咏（六首）》
明代·樊阜

新水涨荒陂，芸芸稻盈亩。
东家及西邻，世世结亲友。
夏至熟黄及，秋来酿白酒。
新妇笑嘻嘻，小儿扶壁走。
门口沙溪清，垂垂几株柳。
醉卧梦羲皇，凉风入虚牖。
近说明府清，征徭曾减否？枣花落靡靡，一犬护柴关。
节序届芒种，何人得幽闲。
蛙鸣池水满，细草生阶间。
刈麦欲终亩，风吹雨过山。
大儿早未饭，叹息农事艰。
豪贵本天命，悠悠不可攀。